CELEX: 32017D2371
Language: el
Date: 2017-12-18 00:00:00
Title: Απόφαση (ΚΕΠΠΑ) 2017/2371 του Συμβουλίου, της 18ης Δεκεμβρίου 2017, για την τροποποίηση της απόφασης 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine)

19.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 337/34
            
         ΑΠΌΦΑΣΗ (ΚΕΠΠΑ) 2017/2371 ΤΟΥ ΣΥΜΒΟΥΛΊΟΥ
   της 18ης Δεκεμβρίου 2017
   για την τροποποίηση της απόφασης 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 22 Ιουλίου 2014, το Συμβούλιο εξέδωσε την απόφαση 2014/486/ΚΕΠΠΑ (1) σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine).
            
         
               (2)
            
            
               Στις 20 Νοεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2161 (2) για την τροποποίηση της απόφασης 2014/486/ΚΕΠΠΑ, παρατείνοντας την εντολή έως τις 31 Μαΐου 2019 και παρέχοντας στην EUAM Ukraine ποσό δημοσιονομικής αναφοράς για την ίδια περίοδο.
            
         
               (3)
            
            
               Κατόπιν σύστασης του διοικητή μη στρατιωτικής επιχείρησης, η Επιτροπή Πολιτικής και Ασφάλειας συμφώνησε στις 13 Δεκεμβρίου 2017 με την ίδρυση περιφερειακής παρουσίας στην Οδησσό.
            
         
               (4)
            
            
               Είναι, επομένως, σκόπιμο να προβλεφθεί αναθεωρημένο ποσό δημοσιονομικής αναφοράς για την περίοδο έως τις 31 Μαΐου 2019 και η απόφαση 2014/486/ΚΕΠΠΑ θα πρέπει να τροποποιηθεί αναλόγως.
            
         
               (5)
            
            
               Η EUAM Ukraine θα διεξαχθεί στο πλαίσιο μιας κατάστασης που μπορεί να επιδεινωθεί και θα μπορούσε να παρεμποδίσει την επίτευξη των στόχων της εξωτερικής δράσης της Ένωσης όπως ορίζονται στο άρθρο 21 της Συνθήκης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 14 παράγραφος 1 της απόφασης 2014/486/ΚΕΠΠΑ, το πέμπτο και το έκτο εδάφιο αντικαθίστανται από το ακόλουθο κείμενο:
   
      «Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUAM Ukraine για την περίοδο από 1ης Δεκεμβρίου 2017 έως τις 31 Μαΐου 2019 ανέρχεται σε ανέρχεται σε 33 843 302,49 EUR».
   
   Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 18 Δεκεμβρίου 2017.
      
         
            Για το Συμβούλιο
         
         
            H Πρόεδρος
         
         K. SIMSON
      
   
   
      (1)  Απόφαση 2014/486/ΚΕΠΠΑ του Συμβουλίου, της 22ας Ιουλίου 2014, για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (ΕΕ L 217 της 23.7.2014, σ. 42).
   
      (2)  Απόφαση (ΚΕΠΠΑ) 2017/2161 του Συμβουλίου, της 20ής Νοεμβρίου 2017, για την τροποποίηση της απόφασης 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (ΕΕ L 304 της 21.11.2017, σ. 48).